ראסטי ג'וינר

ראסטי ג'וינר (באנגלית: Rusty Joiner; נולד ב-11 בדצמבר 1972) הוא דוגמן ושחקן אמריקאי.

ביוגרפיה
ג'וינר נולד במונטגומרי שבאלבמה וגדל באטלנטה. הוא למד באוניברסיטת דרום ג'ורגיה ושם גם עסק רבות בספורט. בנוסף הוא עבד תקופה כמדריך בחדר כושר.

הוא התגלה כדוגמן באטלנטה ולאחר מכן דיגמן במילאנו, פריז ובדרום אמריקה, עבור חברות כמו פראדה ואברקרומבי אנד פיץ'. הוא שימש גם כדוגמן של חברת ההלבשה התחתונה "Structure", ותמונותיו הופיעו על שערי המגזינים קוסמופוליטן ורולינג סטון.

הוא הופיע בקליפ לשיר "Looking Good, Feeling Gorgeous" של רופול. בקולנוע הופיע בין היתר בסרטים "דודג'בול" ו"האויב שבפנים: השמדה". בטלוויזיה הופיע בין היתר בסדרות "ER", שם גילם מדריך ספורט, וב"המפענחת".

קישורים חיצוניים
 

דוגמנים אמריקאים
שחקני קולנוע וטלוויזיה אמריקאים
מדריכי כושר
אמריקאים שנולדו ב-1972